| Foreningens ledere og frivillige |
| --- |

| 9. maj 2022Sag: 22-007266 |
| --- |

| Slagelse KommuneRådhuspladsen 114200 Slagelsewww.slagelse.dk | **Fritidsafdelingen**Gørtlergade 44200 Slagelse | KontaktSussanne Havsager58 57 46 35fritid@slagelse.dk | EAN: 5798007363116Side 1/2 |
| --- | --- | --- | --- |

# Valg til Folkeoplysningsudvalget

Foreninger hjemmehørende i Slagelse Kommune kan tirsdag den 31. maj 2022 deltage i valgmøde til Folkeoplysningsudvalget 2022-2025. Foreningen skal være godkendt som frivillig folkeoplysende forening.

Folkeoplysningsudvalget skal i år etableres påny til den kommende 4-årige valgperiode. Valget afgøres af foreningerne selv, hvis der på selve valgmødet kan opnås enighed om, hvilke kandidater der skal repræsentere deres foreninger på foreningsområdet i Slagelse Kommune.

Udvalget repræsenterer Slagelse Kommunes foreningsliv i sager om blandt andet fordeling af lokaler og anlæg, samt regler for kommunale tilskud. Udvalget godkender også ansøgning fra nye foreninger der ønsker at blive godkendt som folkeoplysende.

Derudover har udvalget høringsret i relevante sager for foreningslivet, som eksempelvis budgettet for området, folkeoplysningspolitik og retningslinjer for tilskud og anvisning af lokaler.

**Sammensætning af Folkeoplysningsudvalget**

Folkeoplysningsudvalget består af 12 medlemmer. 6 af medlemmerne vælges blandt foreningerne. 2 af medlemmerne er valgt blandt byrådets medlemmer. De 6 medlemmer fremkommer således:

* 1 medlem valgt af oplysningsforbund (aftenskoler)
* 2 medlemmer valgt af godkendte idrætsforeninger
* 1 medlem valgt af godkendte børne- og ungdomskorps
* 1 medlem valgt af lokale handicapforeninger
* 1 medlem valgt af øvrige foreninger/organisationer

Der skal også til alle poster vælges stedfortrædere.

**Valgmøde den 31. maj 2022 kl. 19.00**

Alle godkendte folkeoplysende foreninger i Slagelse Kommune har mulighed for at indstille en kandidat til valget og deltage i valgmødet til Folkeoplysningsudvalget tirsdag, den 31. maj i Store sal på Slagelse Bibliotek, Stenstuegade, Slagelse.

Godkendte foreninger kan både indstille kandidater til valget og afgive stemme.

For hver forening kan to foreningsrepræsentant deltage i valgmødet. Foreningen har én stemme. Det kræver fysisk tilstedeværelse at afgive stemme blandt de opstillede kandidater.

Folkeoplysningsudvalget følger byrådets 4-årige valgperiode og vælges på dette valgmøde for perioden 1. juni 2022 og frem til et nyt udvalg er valgt i 2026.

Vedtægter, kompetenceplan og retningslinjer for valg til Folkeoplysningsudvalget kan du finde på kommunens hjemmeside: [www.Slagelse.dk/FOU](http://www.Slagelse.dk/FOU) og på foreningsportalen Winkas.

**Indstilling af kandidat og tilmelding til valget**

Kandidater eller foreninger der ønsker at opstille en kandidat til Folkeoplysningsudvalget, skal senest mandag den 23. maj indstille denne ved at skrive til Fritidsafdelingens mail fritid@slagelse.dk, og der oplyse følgende:

* Kandidatens navn
* Foreningens navn
* Kandidatens mailadresse og mobilnr.

Alle godkendte foreninger der ønsker at afgive sin stemme på valgdagen, skal på forhånd have tilmeldt sig valget senest mandag, den 23. maj. Dette også af hensyn til bestilling af forplejning. Foreningen kan lade sig repræsentere på valgmødet ved 2 personer. Foreningen får ét valgkort der bliver udleveret i døren ved ankomst til valget. Der kan ikke stemmes ved fuldmagt. Ved tilmelding til mailen fritid@slagelse.dk oplyses:

* Foreningens navn
* Den stemmeberettiges navn

Vel mødt til valget.

| Venlig hilsenSussanne HavsagerFritidskonsulent/Specialkonsulent |
| --- |